Megjelent

képviselők:Nagy Zsoltné polgármester, Makai Zsigmond alpolgármester, Dobó Bettina, Gulyásné Kádár Anna, Fülöp Mihály önkormányzati képviselő,

Tanácskozási

joggal jelen van: Pap-Szabó Katalin jegyző, Megyeri László aljegyző

Meghívottak: Harmatiné Beinschródt Mária kirendeltség vezető valamennyi napirendhez

a jegyzőkönyvhöz csatolt jelenléti ív szerint

Jegyzőkönyv

vezető: Gál Anita

Ülés időtartama: 14:00-14:35

**Nagy Zsoltné** polgármester köszöntötte a képviselő-testület tagjait a mai nap 14 órára összehívott ülésen. Köszöntötte a jegyzőt és az aljegyzőt.

Megállapította, hogy az ülés határozatképes, az 5 fős testületből jelen van 5 fő. A jegyzőkönyvet Gál Anita vezeti.

Jegyzőkönyv hitelesítőnek javasolta kijelölni Gulyásné Kádár Anna képviselőt.

Felkérte a képviselőket szavazzanak a javaslatról.

A szavazás előtt megállapította, hogy a szavazásban részt vevő képviselők száma 5 fő.

A képviselő-testület egyhangú, 5 igen szavazattal az alábbi határozatot hozta:

Csárdaszállás Községi Önkormányzat Képviselő-testülete  
116/2019. (XI.26.) Csárdaszállás Kt. határozat

Csárdaszállás Községi Önkormányzat Képviselő-testülete jegyzőkönyv hitelesítőnek kijelöli Gulyásné Kádár Anna képviselőt.

Határidő: **azonnal**

Nagy Zsoltné polgármester az ülés napirendjét a kiküldött meghívóban szereplő sorrendben javasolja megtárgyalni. Felkérte a képviselőket, hogy határozzák meg az ülés napirendjét.

A szavazás előtt megállapította, hogy a szavazásban részt vevő képviselők száma 5 fő.

A képviselő-testület egyhangú, 5 igen szavazattal az alábbi határozatot hozta:

Csárdaszállás Községi Önkormányzat Képviselő-testülete

117/2019. (XI.26.) Csárdaszállás Kt. határozat

Csárdaszállás Község Önkormányzat Képviselő-testülete az ülés napirendjét az alábbiak szerint határozta meg:

1. Az önkormányzati hivatal alapításáról szóló megállapodás felülvizsgálata

2. A Képviselő-testület és Szervei Szervezeti és Működési Szabályzatáról szóló 6/2013. (IV.26.) önkormányzati rendelet felülvizsgálata

3. A 2020. évi köztisztviselői illetményalap megállapítása (I. forduló)

4. Beszámoló az önkormányzat 2019. évi költségvetésének háromnegyed éves teljesítéséről

5. Képviselői hordozható számítógépek beszerzése (2. forduló)

6. Csárdaszállás Községi Önkormányzat 2020. évi ellenőrzési terve

7. Mezőőri beszámoló, mezőőri járulék előirányzatának teljesülése

8. Lakásbérleti pályázat elbírálása

9. Délkelet-Alföld Regionális Hulladékgazdálkodási Rendszer Létrehozását Célzó Önkormányzati Társulás Társulási Tanácsába delegált személy megnevezése

10. Bejelentések

Határidő: **azonnal**

**Nagy Zsoltné** polgármester a következőkben beszámolt a lejárt határidejű határozatok végrehajtásáról és beszámolt a két ülés között történtekről.

Kérte a képviselőket, hogy fogadják el a beszámolót.

A szavazás előtt megállapította, hogy a szavazásban részt vevő képviselők száma 5 fő.

A képviselő-testület egyhangú, 5 igen szavazattal az alábbi határozatot hozta:

Csárdaszállás Községi Önkormányzat Képviselő-testülete

118/2019. (XI.26.) Csárdaszállás Kt. határozat

Csárdaszállás Községi Önkormányzat Képviselő-testülete a 111/2019. (X.28.); 112/2019. (X.28.); 113/2019. (X.28.); 114/2019. (X.28.); Csárdaszállás Kt. határozatok végrehajtásáról szóló jelentést elfogadja.

Határidő: **azonnal**

**Nagy Zsoltné** polgármester Beszámolt a két ülés között történtekről. Az elmúlt időszakban több helyre kapott meghívást, mindenhol próbált részt venni. Megtörtént a kisezüsti út ellenőrzése, azonban erről még jegyzőkönyv nem érkezett. Projektor beszerzés történt a művelődési házba. Illetve beszámolt arról, hogy 2019. december 1. napjától egy családnak polgármesteri hatáskörben kiutalta a Csárdaszállás Arany János utca 18. szám alatti önkormányzati bérlakást. Elmondta, hogy a bérlőknek a jelenlegi albérletükből ki kell költözniük és három kicsi gyermekkel nem megoldott a lakhatásuk. Folyamatban van egy házvásárlásuk a településen, de az még időt vesz igénybe.

**1. Napirend**

**Az önkormányzati hivatal alapításáról szóló megállapodás felülvizsgálata**

*Írásos előterjesztés csatolva Magyarország helyi önkormányzatairól szóló 2011. évi CLXXXIX. törvény 52. § (1) bekezdés f) pontja alapján*

**Nagy Zsoltné** polgármester elmondta, hogy Magyarország helyi önkormányzatairól szóló 2011. évi CLXXXIX. tv. (továbbiakban: Mötv.) 85. § (3) bekezdése alapján az általános önkormányzati választások napját követő hatvan napon belül a közös önkormányzati hivatal létrehozásáról vagy megszüntetéséről állapodnak meg, mely a választásokat követő év első napjával lép hatályba.   
A Gyomaendrődi Közös Önkormányzati Hivatal működéséről a három önkormányzat 2013. áprilisában kötöttek szerződést, ez a megállapodás került most felülvizsgálatra.

**Nagy Zsoltné** polgármester felkérte az Ügyrendi és Pénzügyi Ellenőrző Bizottság elnökét, hogy ismertesse a bizottság véleményét.

**Fülöp Mihály** bizottsági elnök elmondta, hogy a bizottság megtárgyalta és javasolja a képviselő-testületnek elfogadásra a határozati javaslatot.

**Nagy Zsoltné** polgármester megkérdezte van-e kérdés hozzászólás.

Hozzászólás nem érkezett ezért kérte, hogy szavazzanak a határozati javaslatról.

A szavazás előtt megállapította, hogy a szavazásban részt vevő képviselők száma 5 fő.

A képviselő-testület egy hangú, 5 igen szavazattal az alábbi határozatot hozta:

Csárdaszállás Községi Önkormányzat Képviselő-testülete

119/2019. (XI.26.) Csárdaszállás Kt. határozat

Csárdaszállás Község Önkormányzatának Képviselő-testülete a Gyomaendrődi Közös Önkormányzati Hivatal létrehozásáról szóló 2013. április 1-én megkötött Megállapodást az alábbiak szerint módosítja:

**Megállapodás**

**(tervezet)**

Mely létrejött Csárdaszállás Községi Önkormányzat Képviselő-testülete (5621 Csárdaszállás, Petőfi út 17.;  képviseli: Nagy Zsolt Sándorné) Hunya Község Önkormányzatának Képviselő-testülete (5555 Hunya, Rákóczi út 19.; képviseli Hegedüs Roland polgármester) Gyomaendrőd Város Önkormányzatának Képviselő-testülete (5500 Gyomaendrőd, Selyem út 124.; képviseli Toldi Balázs polgármester) között (a továbbiakban együttesen : felek) az alábbi feltételekkel:

1) A Gyomaendrődi Közös Önkormányzati Hivatal létrehozásáról szóló 2013. április 1-én megkötött és 2014. novemberében módosított Megállapodás (a továbbiakban: Megállapodás) 4.) pontjának „A kirendeltségek működtetésére a községi önkormányzat által biztosítandó pénzeszköz számítása oly módon történik, hogy a hatályos költségvetési törvényben foglaltaknak megfelelően ki kell számítani a tárgyévre a feladatfinanszírozás szerint a közös hivatalt megillető létszámot, az ehhez kapcsolódó pénzösszeget. Ezt követően lakosság arányosan meg kell határozni a településeket megillető létszámot és pénzösszeget. Ezt követően lakosság arányosan meg kell határozni a településeket megillető létszámot és pénzösszeget. Az önkormányzatok a kirendeltségen alkalmazott létszám különbözet összegét kötelesek megtéríteni.” szövegrésze helyébe a „A kirendeltségek működtetésére a községi önkormányzat által biztosítandó pénzeszköz számítása oly módon történik, hogy a hatályos költségvetési törvényben foglaltaknak megfelelően ki kell számítani a tárgyév feladatfinanszírozás szerint közös hivatalt megillető létszám bér- és járulék költségét, továbbá a kirendeltség szakmai működéséhez szükséges további közös költségeket, így különösen a hivatal vezetőinek bér- és járulék, a kiküldetés, a szoftverek üzemeltetésének, az infokommunikációs és ehhez kapcsolódó biztonsági rendszerek fenntartásának költségét, az ehhez kapcsolódó pénzösszeget. Ezt követően lakosság arányosan meg kell határozni a településeket megillető létszámot és pénzösszeget. Az önkormányzatok a kirendeltségen alkalmazott létszám különbözet és a szakmai működési költség lakosság arányos összegét kötelesek megtéríteni.” szöveg lép.

2) A megállapodás 4.) pontjának „A közös hivatal teljes létszáma 51 fő.” szövegrésze helyében a „A közös hivatal teljes létszáma 54 fő.” szöveg lép.

3) A megállapodás 4.) pontjának „A felek, mint a jegyző esetében a munkáltató jog gyakorlói megállapodnak abban, hogy a községekben az igazgatási munka ellenőrzése, felügyelete, továbbá ügyfélfogadás érdekében a közös hivatal vezetését ellátó jegyző, vagy az aljegyző minden hét szerdai napján 9-16 h-ig a hunyai, minden héten csütörtökön 9-12 h-ig a csárdaszállási kirendeltségen köteles tartózkodni.” szövegrésze helyében a „A felek, mint a jegyző esetében a munkáltató jog gyakorlói megállapodnak abban, hogy a községekben az igazgatási munka ellenőrzése, felügyelete, továbbá ügyfélfogadás érdekében a közös hivatal vezetését ellátó jegyző, aljegyző vagy a jegyző megbízottja minden hét szerdai napján 9-12 h-ig a hunyai, minden héten csütörtökön 9-12 h-ig a csárdaszállási kirendeltségen köteles tartózkodni.” szöveg lép.

4) A megállapodás 5.) pontja helyébe a következő szöveg lép:

„A felek megállapodnak, hogy a közös hivatalban a kötelezően alkalmazandó Önkormányzati ASP és egyéb állami informatikai rendszereken túl a következő szoftverek kerülnek közös alkalmazásra, a kistérségi informatikai hálózat igénybevételével: Testületi üléseket előkészítő rendszer (EDtR), Szociális támogatások rendszere (WinSZOC), jogi adatbázis és saját jogi adatbázis készítés (Jogtár), személyzeti munkát támogató rendszerek (szabadság igénylés és nyilvántartás), felhőalapú adattárolás és munkacsoportos tevékenység támogatás (Office 365).”

5) A megállapodás 4.) pontjának „Vállalják továbbá, hogy a közös hivatal költségvetését, beszámolóját, ellenőrzéséről készült jegyzőkönyveket, alapító okiratát, SZMSZ-t a közös hivatalt érintő fejlesztéseket a képviselő-testületek együttes ülés keretében vitatják meg, hoznak döntést. Az együttes ülésen az önkormányzatok külön-külön szavaznak a döntési javaslat elfogadásáról, melyet akkor kell elfogadottnak tekinteni, amennyiben megfelel a Mötv. döntéshozatalra vonatkozó szabályainak. Az egyes önkormányzatok lakosság arányosan rendelkeznek szavazattal.” szövegrésze helyébe a „A felek megállapodnak, hogy a közös hivatalt érintő alapvető kérdésekben (hivatal költségvetése, beszámolója, ellenőrzéséről készült jegyzőkönyvek, alapító okirat, SZMSZ) és a közös hivatalt érintő fejlesztésekben, a képviselő-testületek döntése csak akkor válik hatályossá, ha az azonos kérdésben lakosságarányos többségi döntés születik.” szöveg lép.

6) A Megállapodás egyéb rendelkezéseit a módosítás nem érinti az változatlanul hatályban marad.

7) A jelen megállapodás a képviselő-testületek általi elfogadásával válik érvényessé, és hatályossá.

Gyomaendrőd, 2019. ………………….hó …….nap

|  |  |  |
| --- | --- | --- |
| Nagy Zsolt Sándorné  Csárdaszállás Község  polgármestere | Hegedüs Roland  Hunya Község  polgármestere | Toldi Balázs  Gyomaendrőd Város  polgármestere |

Határidő: **azonnal**

**2. Napirend**

**A Képviselő-testület és Szervei Szervezeti és Működési Szabályzatáról szóló 6/2013. (IV.26.) önkormányzati rendelet felülvizsgálata**

*Írásos előterjesztés csatolva Magyarország helyi önkormányzatairól szóló 2011. évi CLXXXIX. törvény 52. § (1) bekezdés f) pontja alapján*

**Nagy Zsoltné** polgármester elmondta, hogy a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 43. § (3) bekezdése értelmében a képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét. A felülvizsgálat megtörtént, a szükséges módosításokat elvégezték.

**Nagy Zsoltné** polgármester felkérte az Ügyrendi és Pénzügyi Ellenőrző Bizottság elnökét, hogy ismertesse a bizottság véleményét.

**Fülöp Mihály** bizottsági elnök elmondta, hogy a bizottság megtárgyalta és javasolja a képviselő-testületnek elfogadásra a rendeletmódosítást.

**Nagy Zsoltné** polgármester megkérdezte van-e kérdés hozzászólás.

Hozzászólás nem érkezett ezért kérte, hogy szavazzanak a rendelet tervezetről.

A szavazás előtt megállapította, hogy a szavazásban részt vevő képviselők száma 5 fő.

A képviselő-testület egy hangú, 5 igen szavazattal az alábbi rendeletet alkotta:

9/2019. (XI. 27.) önkormányzati rendelet

a Képviselő-testület és Szervei Szervezeti és Működési Szabályzatáról szóló 6/2013. (IV. 26.) önkormányzati rendelet módosításáról

Csárdaszállás Községi Önkormányzat Képviselő-testülete az Alaptörvény 32. cikk (2) bekezdése és a Magyarország helyi önkormányzatairól szóló 2011. évi CLXXXIX. törvény 43. § (3) bekezdésében foglalt kötelezettsége teljesítése céljából, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §** A Képviselő-testület és Szervei Szervezeti és Működési Szabályzatáról szóló 6/2013. (IV. 26.) önkormányzati rendelet (a továbbiakban: Ör.) 1. § (6) bekezdése helyébe a következő rendelkezés lép:

„1. § (6) A Képviselő-testületet a 2019. október 13. napján tartott önkormányzati választásokat követően 4 fő egyéni listán képviselő, továbbá a lakosság által közvetlenül megválasztott polgármester alkotja. A megválasztott képviselők száma 5.”

**2. §** Az Ör. 2. § (2) bekezdése helyébe a következő rendelkezés lép:

„2. § (2) A polgármester az önkormányzat képviselete során, illetve saját hatáskörében eljárva a hivatalos levelezésére állami címerrel, protokolláris levelezésre a község címerével ellátott bélyegzőket használ. A bélyegzők „Csárdaszállás Községi” valamint az „Önkormányzat” feliratokat, valamint a „Csárdaszállás Község Polgármestere” feliratokat tartalmazzák. A protokolláris iratokon, okleveleken használható az önkormányzat pecsétjét szimbolizáló szárazbélyegző lenyomat is.

**3. §** Az Ör. 3. § (2) bekezdése helyébe a következő rendelkezés lép:

„3. § (2) A képviselő-testület vagy helyi népszavazás dönt az önként vállalt feladatok köréről, a feladat ellátásának időtartamáról és a feladat megoldásának formájáról.”

**4. §** Az Ör. 3. § (3) bekezdése helyébe a következő rendelkezés lép:

„3. § (3) Nem kötelező és más szerv hatáskörébe nem tartozó feladat felvállalásáról legkésőbb a költségvetési rendelet-tervezet benyújtásakor dönthet a Képviselő-testület. Évközben a folyó költségvetésre is hatással bíró feladat ellátása önkéntesen csak indokolt esetben vállalható fel a forrás egyidejű megjelölésével.”

**5. §** Az Ör. 29. § (7) bekezdése helyébe a következő rendelkezés lép:

„29. § (7) A nem képviselő bizottsági tag a megválasztásától számított 30 napon belül, majd ezt követően minden év január 1-jétől számított harminc napon belül az önkormányzati képviselőre vonatkozó szabályok szerint vagyonnyilatkozatot köteles tenni.”

**6. §** Az Ör. 41. § (2) bekezdése helyébe a következő rendelkezés lép:

„41. § (2) A Képviselő-testület az önkormányzat és költségvetési szervei belső ellenőrzési feladatait külső szolgáltató útján látja el.

**7. §** Az Ör. 42. § helyébe a következő rendelkezés lép:

**„**42. § A vagyonnyilatkozat-tételi kötelezettségeket szabályozó jogszabály alapján vagyonnyilatkozat tételre kötelezettek körét az SZMSZ 5. melléklete tartalmazza.”

**8. §** Az Ör. 43. § (1) bekezdése helyébe a következő rendelkezés lép:

„43. § (1) A 42. §-ban vagyonnyilatkozat-tételre kötelezettnek a vagyonnyilatkozatát a Gyomaendrődi Közös Önkormányzati Hivatal személyzeti ügyintézőjének kell átadnia.”

**9. §** Az Ör. 5. melléklete helyébe a rendelet 1. melléklete lép.

**10. §** Az Ör. 6. melléklete helyébe a rendelet 2. melléklete lép.

**11. §** Az Ör. 7. melléklete helyébe a rendelet 3. melléklete lép.

**12. §** (1) Az Ör. 12. § (8) bekezdésében a „bizottság tervezett időpontját” szövegrész helyébe a „bizottsági ülés tervezett időpontját” szöveg lép.

(2) Az Ör. 30. § (1) bekezdésben a „főállásban” szövegrész helyébe a „társadalmi megbízatásban” szöveg lép.

(3) Az Ör. 40. § (1) bekezdésben az „Az éves beszámoló felülvizsgálata során az önkormányzat:” szövegrész helyébe az „Az éves beszámoló keretei között az önkormányzat:” szöveg lép.

(4) Az Ör. 41. § (3) bekezdésében az „októberi” szövegrész helyébe a „novemberi” szöveg lép.

**13. §** (1) Ez a rendelet a kihirdetését követő napon lép hatályba és a hatályba lépését követő napon hatályát veszti.

(2) Hatályát veszti

a) az Ör. 12. § (8) bekezdésében a „A bizottság elnöke a bizottság rendes ülést megelőző 10. és 8. nap közötti időpontra hívja össze.” szövegrésze,

b) az Ör. 13. § (3) bekezdés b) pontja,

c) az Ör. 22. § (1) bekezdése,

d) az Ör. 29. § (4a) bekezdése,

e) az Ör. 30. § (4) bekezdése,

f) az Ör. 31. § (3) bekezdése,

g) az Ör. 35. §-a,

h) az Ör. 40. § (1) bekezdés d) pontja,

i) az Ör. 40. § (2)-(4) bekezdése,

j) az Ör. 40. § (5) bekezdésének a „A költségvetési szerveket számszaki beszámolójuk és szakmai működésük elbírálásáról, annak jóváhagyásáról írásban értesíti.” szövegrésze,

k) az Ör. 2. melléklet 1.) pont „Mezőőri szolgálat, lakossági telefon kiadások tovább számlázása”, „Ápolási díj: méltányossági” és „Temetési kölcsön” sorai,

l) az Ör. 4. melléklete.

1. melléklet a 9/2019. (XI. 27.) önkormányzati rendelethez

[5. melléklet a 6/2013. (IV. 26.) önkormányzati rendelethez]

Az egyes vagyonnyilatkozat-tételre kötelezett munkakörökről

Jegyző,  
Aljegyző,  
Gyomaendrőd- Csárdaszállás-Hunya Kistérségi Óvoda vezetője,  
Térségi Szociális Gondozási Központ vezetője,  
Az önkormányzat által megbízott könyvvizsgáló

2. melléklet a 9/2019. (XI. 27.) önkormányzati rendelethez

[6. melléklet a 6/2013. (IV. 26.) önkormányzati rendelethez]

Csárdaszállás Községi Önkormányzat közfeladatai kormányzati funkció szerinti besorolása

a) alaptevékenységi szakágazat: 841105 Helyi önkormányzatok és társulások igazgatási tevékenysége

b) Csárdaszállás Községi Önkormányzat alaptevékenységének kormányzati funkciók szerinti besorolása**:**

|  |  |  |
| --- | --- | --- |
|  | A | B |
| 1 | 011130 | Önkormányzatok és önkormányzati hivatalok jogalkotó és általános igazgatási tevékenysége |
| 2 | 013320 | Köztemető-fenntartás és működtetés |
| 3 | 013350 | Az önkormányzati vagyonnal való gazdálkodással kapcsolatos feladatok |
| 4 | 022010 | Polgári honvédelem ágazati feladatai, lakosság felkészítése |
| 5 | 031030 | Közterület rendjének fenntartása |
| 6 | 032010 | Tűz- és katasztrófavédelem igazgatása |
| 7 | 041231 | Rövid időtartamú közfoglalkoztatás |
| 8 | 041232 | Start-munka program- Téli közfoglalkoztatás |
| 9 | 041233 | Hosszabb időtartamú közfoglalkoztatás |
| 10 | 041236 | Országos közfoglalkoztatási program |
| 11 | 041237 | Közfoglalkoztatási mintaprogram |
| 12 | 045120 | Út, autópálya építése |
| 13 | 045160 | Közutak, hidak, alagutak üzemeltetése, fenntartása |
| 14 | 045161 | Kerékpárutak üzemeltetése, fenntartása |
| 15 | 047410 | Ár- és belvízvédelemmel összefüggő tevékenységek |
| 16 | 051040 | Nem veszélyes hulladék kezelése, ártalmatlanítása |
| 17 | 063080 | Vízellátással kapcsolatos közmű építése, fenntartása, üzemeltetése |
| 18 | 064010 | Közvilágítás |
| 19 | 066010 | Zöldterület-kezelés |
| 20 | 062020 | Településfejlesztési projektek és támogatásuk |
| 21 | 066020 | Város- és községgazdálkodási egyéb szolgáltatások |
| 22 | 076062 | Település-egészségügyi feladatok |
| 23 | 082044 | Könyvtári szolgáltatások |
| 24 | 082091 | Közművelődés-közösségi és társadalmi részvétel fejlesztés |
| 25 | 082092 | Közművelődés-hagyományos közösségi kulturális értékek gondozása |
| 26 | 091140 | Óvodai nevelés ellátás működtetési feladatai |
| 27 | 096015 | Gyermekétkeztetés köznevelési intézményben |
| 28 | 104037 | Intézményen kívüli gyermekétkeztetés |
| 29 | 104042 | Család és gyermekjóléti szolgáltatások |
| 30 | 104043 | Család és gyermekjóléti központ |
| 31 | 106010 | Lakóingatlan szociális célú bérbeadása, üzemeltetése |
| 32 | 107055 | Falugondnoki, tanyagondnoki szolgáltatás |
| 33 | 107080 | Esélyegyenlőség elősegítését célzó tevékenységek és programok |

3. melléklet a 9/2019. (XI. 27.) önkormányzati rendelethez

[7. melléklet a 6/2013. (IV. 26.) önkormányzati rendelethez]

A kiadások készpénzben történő teljesítésének esetei

1. lakossági folyószámlával nem rendelkező munkavállalók és ellátottak szociális juttatásának kifizetése,

2. igazgatás-szolgáltatási díjak,

3. vásárlásra, elszámolásra kiadott előlegek,

4. egyéb előre nem látható, működtetéssel, üzemeltetéssel kapcsolatban felmerülő azonnali kifizetések a gazdasági szervezet vezetőjének engedélyével

Határidő: **azonnal**

**3. Napirend**

**A 2020. évi köztisztviselői illetményalap megállapítása (I. forduló)**

*Írásos előterjesztés csatolva Magyarország helyi önkormányzatairól szóló 2011. évi CLXXXIX. törvény 52. § (1) bekezdés f) pontja alapján*

**Nagy Zsoltné** polgármester elmondta, hogy 2020. január 01. napjától várhatóan 8-8% -kal emelkedni fog a munkabér és a garantált bérminimum. Az emelést figyelembe véve az a javaslat, hogy az illetmény alap 54.000 Ft-ban kerüljön megállapításra.

Tekintettel arra, hogy Gyomaendrőd Város Önkormányzata Csárdaszállás és Hunya Községek Önkormányzatával együtt közös önkormányzati hivatalt működtet, mindhárom településnek el kell fogadni a határozati javaslatot.

**Nagy Zsoltné** polgármester felkérte az Ügyrendi és Pénzügyi Ellenőrző Bizottság elnökét, hogy ismertesse a bizottság véleményét.

**Fülöp Mihály** bizottsági elnök elmondta, hogy a bizottság megtárgyalta és javasolja a képviselő-testületnek elfogadásra a határozati javaslatot.

**Nagy Zsoltné** polgármester megkérdezte van-e kérdés hozzászólás.

Hozzászólás nem érkezett ezért kérte, hogy szavazzanak a határozati javaslatról.

A szavazás előtt megállapította, hogy a szavazásban részt vevő képviselők száma 5 fő.

A képviselő-testület egy hangú, 5 igen szavazattal az alábbi határozatot hozta:

Csárdaszállás Községi Önkormányzat Képviselő-testülete

120/2019. (XI.26.) Csárdaszállás Kt. határozat

Csárdaszállás Községi Önkormányzat Képviselő-testülete egyetért a 2020. évi illetményalap önkormányzati rendeletben való megállapításával 54.000,- Ft összegben. A Képviselő-testület hozzájárulását adja a közszolgálati tisztviselők 2020. évi illetményalapjáról szóló önkormányzati rendelet megalkotásához az alábbi normaszöveggel:

 Gyomaendrőd Város Önkormányzata Képviselő-testületének

…./….. (….) önkormányzati rendelete

a közszolgálati tisztviselők 2020. évi illetményalapjáról

(tervezet)

Gyomaendrőd Város Önkormányzatának Képviselő-testülete Magyarország 2020. évi központi költségvetéséről szóló 2019. évi LXXI. törvény 58. § (6) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva Csárdaszállás Községi Önkormányzat Képviselő-testületének és Hunya Község Önkormányzata Képviselő-testületének hozzájárulásával a következőket rendeli el:

**1. §**A Gyomaendrődi Közös Önkormányzati Hivatal közszolgálati tisztviselőinek illetményalapját 2020. évben 54.000.- Ft-ban állapítja meg.

**2. §** (1) Ez a rendelet 2020. január 1. napján lép hatályba.

(2) Hatályát veszti 2021. január 1. napján.

Határidő: **azonnal**

**4. Napirend**

**Beszámoló az önkormányzat 2019. évi költségvetésének háromnegyed éves teljesítéséről**

*Írásos előterjesztés csatolva Magyarország helyi önkormányzatairól szóló 2011. évi CLXXXIX. törvény 52. § (1) bekezdés f) pontja alapján*

**Nagy Zsoltné** polgármester elmondta, hogy az előterjesztés tartalmazza a teljesítések alakulását. A beszámolót kiegészítette azzal, hogy a Kisezüsti út kapcsán a megítélésre került 31 millió forint még nem került átutalásra.

**Nagy Zsoltné** polgármester felkérte az Ügyrendi és Pénzügyi Ellenőrző Bizottság elnökét, hogy ismertesse a bizottság véleményét.

**Fülöp Mihály** bizottsági elnök elmondta, hogy a bizottság megtárgyalta és javasolja a képviselő-testületnek elfogadásra a határozati javaslatot.

**Nagy Zsoltné** polgármester megkérdezte van-e kérdés hozzászólás.

**Fülöp Mihály** bizottsági elnök megkérdezte, hogy a Kisezüsti út átvételénél mindent rendben találtak-e.

**Nagy Zsoltné** polgármester válaszában elmondta, hogy néhány hibát találtak. Az út szegélykövének darabszáma eltér a tervben szereplőtől, azonban az útszakasz hosszabb. További tájékoztatást akkor tud adni, amennyiben megérkezik az ellenőrzésről a jegyzőkönyv.

Több kérdés nem volt, ezért felkérte a képviselőket, hogy szavazzanak a határozati javaslatról.

A szavazás előtt megállapította, hogy a szavazásban részt vevő képviselők száma 5 fő.

A képviselő-testület egy hangú, 5 igen szavazattal az alábbi határozatot hozta:

Csárdaszállás Községi Önkormányzat Képviselő-testülete

121/2019. (XI.26.) Csárdaszállás Kt. határozat

Csárdaszállás Községi Önkormányzatának Képviselő-testülete a település 2019. évi költségvetésének háromnegyed éves teljesítéséről készült beszámolót elfogadja.

Határidő: **azonnal**

**5. Napirend**

**Képviselői hordozható számítógépek beszerzése (2. forduló)**

*Írásos előterjesztés csatolva Magyarország helyi önkormányzatairól szóló 2011. évi CLXXXIX. törvény 52. § (1) bekezdés f) pontja alapján*

**Nagy Zsoltné** polgármester elmondta, hogy az előző képviselő-testületi ülésen nem született döntés a laptopok beszerzésével kapcsolatban. A kérés az volt, hogy egy kisebb paraméterű, olcsóbb változatra kérjenek árajánlatot. Az árajánlatok kérése megtörtént. Sikerült egy olcsóbb változatra ajánlatot kapni. A szükséges forrás elkülönítésre került a költségvetésbe.

**Nagy Zsoltné** polgármester felkérte az Ügyrendi és Pénzügyi Ellenőrző Bizottság elnökét, hogy ismertesse a bizottság véleményét.

**Fülöp Mihály** bizottsági elnök elmondta, hogy a bizottság megtárgyalta és javasolja a képviselő-testületnek elfogadásra a határozati javaslatot.

**Nagy Zsoltné** polgármester megkérdezte az aljegyzőtől, hogy mikor kaphatják meg a képviselők a laptopokat.

**Megyeri László** aljegyző válaszában elmondta, hogy a mai napon felhívja a kereskedőt, hogy megrendelje az 5 darab gépet. Elkészíti a megrendelőt, amit aláírás után elküld részükre. Bízik abban, hogy napokon belül meg is érkeznek a gépek. Az informatikus a szükséges rendszereket feltelepíti, ezt követően egy átvételi elismervény aláírásával megkapják a képviselők a laptopokat.

**Nagy Zsoltné** polgármester a következőkben felkérte a képviselőket, hogy szavazzanak a határozati javaslatról.

A szavazás előtt megállapította, hogy a szavazásban részt vevő képviselők száma 5 fő.

A képviselő-testület egy hangú, 5 igen szavazattal az alábbi határozatot hozta:

Csárdaszállás Községi Önkormányzat Képviselő-testülete

122/2019. (XI.26.) Csárdaszállás Kt. határozat

Csárdaszállás Községi Önkormányzat Képviselő-testülete az új, képviselői munkát szolgáló hordozható számítógépek beszerzéséhez szükséges 690.000.- forint összegű forrásigény fedezetéül Csárdaszállás Községi Önkormányzat 2019. évi költségvetéséről szóló 2/2019. (II. 13.) önkormányzati rendelet 6. § (2) bekezdés d) pontjában meghatározott felhalmozási célú céltartalékot jelöli meg.

Határidő: **azonnal**

**6. Napirend**

**Csárdaszállás Községi Önkormányzat 2020. évi ellenőrzési terve**

*Írásos előterjesztés csatolva Magyarország helyi önkormányzatairól szóló 2011. évi CLXXXIX. törvény 52. § (1) bekezdés f) pontja alapján*

**Nagy Zsoltné** polgármester elmondta, hogy az ellenőrzést törvény írja elő. A 2020-as évben a lakásgazdálkodást fogják felül vizsgálni.

**Nagy Zsoltné** polgármester felkérte az Ügyrendi és Pénzügyi Ellenőrző Bizottság elnökét, hogy ismertesse a bizottság véleményét.

**Fülöp Mihály** bizottsági elnök elmondta, hogy a bizottság megtárgyalta és javasolja a képviselő-testületnek elfogadásra a határozati javaslatot.

**Nagy Zsoltné** polgármester a szavazás előtt megállapította, hogy a szavazásban részt vevő képviselők száma 5 fő.

A képviselő-testület egy hangú, 5 igen szavazattal az alábbi határozatot hozta:

Csárdaszállás Községi Önkormányzat Képviselő-testülete

123/2019. (XI.26.) Csárdaszállás Kt. határozat

Csárdaszállás Községi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 119. § valamint a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet 31.§-a alapján 2020. évre az alábbi ellenőrzési tervet fogalmazza meg:

Csárdaszállás Községi Önkormányzat működésével kapcsolatos ellenőrzések:

|  |  |  |  |  |  |  |
| --- | --- | --- | --- | --- | --- | --- |
| *Ellenőrzési feladat* | *Ellenőrizendő időszak* | *Azonosított kockázati tényezők* | *Ellenőrzés célja* | *Várható időtartama* | *Ellenőrzési kapacitás meghat.* | *Ellenőrzés módszere, típusa* |
| A költségvetésből cél jelleggel nyújtott támogatások rendeltetés szerinti felhasználásának ellenőrzése  Csárdaszállás Községi Önkormányzatánál | 2019.01.01-től  2019.12.31-ig | Nem a pályázatban megjelölt célra fordították a támogatást | Az önkormányzati támogatás felhasználása hatékonyan, gazdaságosan és szabályszerűen történjen | február | 1 revizori nap | Szabályszerűségi-, rendszerellenőrzés (célellenőrzés) |
| Az önkormányzat lakásgazdálkodásának felülvizsgálata | 2017.01.01-tól 2019.12.31-ig | Jogszabályok be nem tartása, félreértelmezése, alátámasztó dokumentumok, szerződések hiánya,  karbantartás elmaradása, lakbérfizetésből  keletkező bevételkiesés | Az önkormányzat lakáscélú ingatlanállományának áttekintése, szociális célú lakások indokoltsága, minőségi követelmények betartása, gazdaságosság, szabályszerűség, fenntartás, karbantartási költség és lakbérhátralék vizsgálata | március | 5 revizori nap | Szabályszerűségi-, célszerűségi ellenőrzés |

Határidő: **azonnal**

**7. Napirend**

**Mezőőri beszámoló, mezőőri járulék előirányzatának teljesülése**

*Írásos előterjesztés csatolva Magyarország helyi önkormányzatairól szóló 2011. évi CLXXXIX. törvény 52. § (1) bekezdés f) pontja alapján*

**Nagy Zsoltné** polgármester elmondta, hogy a településen egy fő mezőőrt alkalmaznak. Állami normatívát kapnak a működésre, illetve mezőőri járulékot szednek be. Ezek a bevételek teljes mértékben fedezik a működési költségeket.

**Nagy Zsoltné** polgármester felkérte az Ügyrendi és Pénzügyi Ellenőrző Bizottság elnökét, hogy ismertesse a bizottság véleményét.

**Fülöp Mihály** bizottsági elnök elmondta, hogy a bizottság megtárgyalta és javasolja a képviselő-testületnek elfogadásra a határozati javaslatot.

**Nagy Zsoltné** polgármester a szavazás előtt megállapította, hogy a szavazásban részt vevő képviselők száma 5 fő.

A képviselő-testület egy hangú, 5 igen szavazattal az alábbi határozatot hozta:

Csárdaszállás Községi Önkormányzat Képviselő-testülete

124/2019. (XI.26.) Csárdaszállás Kt. határozat

Csárdaszállás Községi Önkormányzat Képviselő-testülete elfogadja a Mezei őrszolgálat működéséről szóló beszámolót.

Határidő: **azonnal**

**8. Napirend**

**Lakásbérleti pályázat elbírálása**

*Írásos előterjesztés csatolva Magyarország helyi önkormányzatairól szóló 2011. évi CLXXXIX. törvény 52. § (1) bekezdés f) pontja alapján*

**Nagy Zsoltné** polgármester elmondta, hogy a Csárdaszállás Csárda utca 7. szám alatti bérlakás megüresedett, ezért pályázatot írtak ki. A megadott határnapig egy darab pályázat érkezett, amely a rendeletükben leírt feltételeknek nem felel meg. A pályázó nevén ingatlan tulajdonjog van bejegyezve, ezért számára nem utalható ki bérlakás.

Volt más jelentkező is de mivel magas a jövedelmük így szociális bérlakást nem tudnak számukra kiutalni.

**Nagy Zsoltné** polgármester felkérte az Ügyrendi és Pénzügyi Ellenőrző Bizottság elnökét, hogy ismertesse a bizottság véleményét.

**Fülöp Mihály** bizottsági elnök elmondta, hogy a bizottság megtárgyalta és javasolja a képviselő-testületnek elfogadásra a határozati javaslatot.

**Nagy Zsoltné** polgármester a szavazás előtt megállapította, hogy a szavazásban részt vevő képviselők száma 5 fő.

A képviselő-testület egyhangú, 5 igen szavazattal az alábbi határozatot hozta:

Csárdaszállás Községi Önkormányzat Képviselő-testülete

125/2019. (XI.26.) Csárdaszállás Kt. határozat

Csárdaszállás Községi Önkormányzat Képviselő-testülete Budai Gáborné, Csárdaszállás, Dózsa utca 40-42. szám alatti lakos lakásbérleti pályázatát a 7/2016. (VI. 2.) önkormányzati rendelet 9.§ (4) a) bekezdése értelmében elutasítja.

Határidő: **azonnal**

**9. Napirend**

**Délkelet-Alföld Regionális Hulladékgazdálkodási Rendszer Létrehozását Célzó Önkormányzati Társulás Társulási Tanácsába delegált személy megnevezése**

*Írásos előterjesztés csatolva Magyarország helyi önkormányzatairól szóló 2011. évi CLXXXIX. törvény 52. § (1) bekezdés f) pontja alapján*

**Nagy Zsoltné** polgármester elmondta, hogy a Dareh Önkormányzati Társulás Társulási Tanácsába szükséges egy személyt delegálni, aki részt vesz az üléseken. Korábban is a polgármester vett részt az üléseken ezért javasolja, hogy a jövőben is a polgármester kerüljön delegálásra, akadályoztatása esetén pedig az alpolgármester.

**Nagy Zsoltné** polgármester felkérte az Ügyrendi és Pénzügyi Ellenőrző Bizottság elnökét, hogy ismertesse a bizottság véleményét.

**Fülöp Mihály** bizottsági elnök elmondta, hogy a bizottság megtárgyalta és javasolja a képviselő-testületnek elfogadásra a határozati javaslatot.

**Nagy Zsoltné** polgármester a szavazás előtt megállapította, hogy a szavazásban részt vevő képviselők száma 5 fő.

A képviselő-testület egy hangú, 5 igen szavazattal az alábbi határozatot hozta:

Csárdaszállás Községi Önkormányzat Képviselő-testülete

126/2019. (XI.26.) Csárdaszállás Kt. határozat

Csárdaszállás Községi Önkormányzat Képviselő-testülete a Délkelet-Alföld Regionális Hulladékgazdálkodási Rendszer Létrehozását Célzó Önkormányzati Társulás Társulási Tanácsába Nagy Zsolt Sándorné polgármestert, akadályoztatása esetén Makai Zsigmond alpolgármestert delegálja.

Határidő: **azonnal**

**9. Napirend**

**Bejelentések**

**Nagy Zsoltné** polgármestermegkérdezte van-e valakinek bejelentése, kérdése.

**Fülöp Mihály** bizottsági elnök megkérdezte, hogy van-e arra lehetőség, hogy a közmeghallgatás a decemberi hónapban a késő délutáni időpontban legyen megtartva.

**Pap-Szabó Katalin** jegyző elmondta, hogy célszerű akkor majd a bizottsági és a képviselő-testületi üléseket is úgy alakítani, hogy közvetlen utána kerüljön megtartásra a közmeghallgatás.

**Makai Zsigmond** alpolgármester elmondta, hogy több lakos megkereste, hogy van-e arra lehetőség, hogy a településen szemetes edények, szelektív edények kerüljenek kihelyezésre. Illetve, hogy a temető bejáratánál és a ravatalozó közelében lehet-e padokat elhelyezni.

**Pap-Szabó Katalin** jegyző elmondta, hogy a közterületi szelektív edények elhelyezését a szolgáltató megszűntette. A lakosság részére azért kerülnek kihelyezésre a szelektív edények, hogy abban gyűjtsék a kommunális hulladékot, az üveget, a műanyagot.

**Nagy Zsoltné** polgármester elmondta, hogy felvette a kapcsolatot a Gyomaendrődi közfoglalkoztatás vezetőjével, akik készítenek virág ládát és egyéb edényeket. Illetve jelzi feléjük azt az igényt is, hogy padokat is szeretnének vásárolni.

**Fülöp Mihály** bizottsági elnök megkérdezte, hogy az önkormányzatnak van-e szelektív gyűjtő edénye.

**Nagy Zsoltné** polgármester elmondta, hogy jelenleg nincs. A terv szerint a 2020-as évben fogják felmérni, hogy a településen lévő intézményeknek van-e szükségük szelektív hulladékgyűjtő edényekre. Így lehetőség nyílhatna arra, hogy az iskolához, óvodához illetve az önkormányzathoz kihelyezésre kerülhetnének gyűjtőedények.

**Pap-Szabó Katalin** jegyző elmondta, hogy a közmeghallgatásra meg lehet hívni a Dareh képviselőjét és lehet neki feltenni kérdéseket.

**Fülöp Mihály** bizottsági elnök elmondta, hogy továbbra sem találja a régebbi jegyzőkönyveket a honlapon.

**Megyeri László** aljegyző elmondta, hogy a honlapon melyik fülre kattintva találhatóak meg a jegyzőkönyvek. Jelenleg lemaradásban vannak ezeknek a feltöltése, de az informatikus folyamatosan bővíti és aktualizálja az oldalt.

**Fülöp Mihály** bizottsági elnök elmondta, hogy van a településen egy erősember bajnok, aki a téli felkészülésben nem tud megfelelő körülmények között készülni a versenyeire. Kérdése, hogy a régi TSZ iroda épületében kaphatnának-e egy helyiséget ahol megfelelő körülmények között tud edzeni.

**Nagy Zsoltné** polgármester elmondta, hogy megnézik, milyen helyiségek vannak üresen és természetesen kialakíthatják úgy, hogy megfelelő legyen.

Illetve egy kérelmet kell benyújtani az önkormányzat felé egy ingyenes használatba vételre.

Megkérdezte van-e valakinek kérdése, bejelentése.

Bejelentés nem érkezett, ezért megköszönte a jelenlétet és az ülést berekesztette.

|  |  |  |
| --- | --- | --- |
|  | K. m. f. |  |
| Nagy Zsoltné  polgármester |  | Pap-Szabó Katalin  jegyző |
|  |  |  |
|  | Gulyásné Kádár Anna  hitelesítő |  |